CELEX: 31982R2782
Language: el
Date: 1982-10-19
Title: Κανονισμός (EOK) αριθ. 2782/82 τής Επιτροπής τής 19ης Οκτωβρίου 1982 περί δευτέρας τροποποιήσεως τού κανονισμού (EOK) αριθ. 2487/82 πού επιτρέπει στά Κράτη μέλη νά εγκρίνουν προληπτικές αποσύρσεις μήλων

Avis juridique important

|

31982R2782

Κανονισμός (EOK) αριθ. 2782/82 τής Επιτροπής τής 19ης Οκτωβρίου 1982 περί δευτέρας τροποποιήσεως τού κανονισμού (EOK) αριθ. 2487/82 πού επιτρέπει στά Κράτη μέλη νά εγκρίνουν προληπτικές αποσύρσεις μήλων  

Επίσημη Εφημερίδα αριθ. L 294 της 20/10/1982 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2782/82 ΤΗΣ ΕΠΙΤΡΟΠΗΣ  της 19ης Οκτωβρίου 1982  περί δευτέρας τροποποιήσεως του κανονισμού (ΕΟΚ) αριθ. 2487/82 που επιτρέπει στα Κράτη μέλη να εγκρίνουν προληπτικές αποσύρσεις μήλων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 2487/82 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2660/82 (4) έχει επιτρέψει στα Κράτη μέλη να εγκρίνουν προληπτικές αποσύρσεις μήλων και έχει κατανείμει μεταξύ αυτών τις μέγιστες ποσότητες για τις οποίες μπορούν να γίνουν οι αποσύρσεις αυτές·  ότι η εκτίμηση της παραγωγής μήλων για την περίοδο εμπορίας 1982/83 διορθώθηκε και πάλι έφθασε σε 7 600 000 τόνους· ότι, υπό του όρους αυτούς, οι προληπτικές αποσύρσεις δύνανται να φθάσουν μέχρι 50 % των προβλεπόμενων πλεονεσμάτων σε σχέση με παραγωγή 6 200 000 τόνων, δηλαδή μέχρι 700 000 τόνους· ότι πρέπει, κατά συνέπεια, να εξεταστεί εκ νέου η κατανομή της ποσότητας αυτής μεταξύ των Κρατών μελών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 1 του κανονισμού (ΕΟΚ) αριθ. 2487/82 αντικαθίσταται από το εξής κείμενο:  «Οι προληπτικές αποσύρεσεις δεν μπορούν να ξεπεράσουν τους 700 000 τόνους, κατανεμημένους ανά Κράτος μέλος ως εξής:  Βέλγιο 43 500 τόνοι,  Δανία 1 500 τόνοι,  Γερμανία 47 500 τόνοι,  Ελλάδα 38 000 τόνοι,  Γαλλία 229 400 τόνοι,  Ιρλανδία 1 100 τόνοι,  Ιταλία 273 000 τόνοι,  Λουξεμβούργο 200 τόνοι,  Κάτω Χώρες 61 000 τόνοι,  Ηνωμένο Βασίλειο 4 800 τόνοι.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 265 της 15. 9. 1982, σ. 14.  (4) ΕΕ αριθ. L 282 της 5. 10. 1982, σ. 6.